# App War แอปชนแอป
App War แอปชนแอป เป็นภาพยนตร์ไทยแนวโรแมนติก-คอมเมดี้ กำกับโดย ยรรยง คุรุอังกูร ผลิตและจัดจำหน่ายโดย ที โมเมนต์ นำแสดงโดย ณัฏฐ์ กิจจริต วริศรา ยู พัศชนันท์ เจียจิรโชติ สิราษฎร์ อินทรโชติ ธนาภพ อยู่วิจิตร ธิชา วงศ์ทิพย์กานนท์ และอภิวิชญ์ เรียร์ดอน7 นักแสดงนำ โดยมีกำหนดฉายอย่างเป็นทางการในวันที่ 1 สิงหาคม พ.ศ. 2561เปิดตัว APP WAR - THE POOL หนังไทยล่าสุดจาก T Moment ว่าด้วยเรื่องราวของกลุ่มนักธุรกิจหน้าใหม่ที่ต้องการชิงทุนจากบริษัทดังด้วยการสร้างแอปเรื่องย่อ AppWar แอปชนแอป

 นักแสดงและตัวละคร 
 ตัวละครหลัก 
 ณัฏฐ์ กิจจริต รับบท บอมบ์ (ชื่อจริง : ศรัณย์ สร้างศิลป์) โปรแกรมเมอร์ทีม Inviter ที่เหมือนคนธรรมดาทั่วไป เพียงแต่ความชอบของเขาหลายๆอย่างมันไม่ฟิตอินกับคนในสังคมรอบตัว เขาจึงเริ่มสร้างแอปพลิเคชันที่ทำให้คนที่ชอบทำอะไรเหมือนๆกันให้ได้มาเจอกันและทำอะไรร่วมกัน
 วริศรา ยู รับบท จูน มาร์เก็ตติ้งทีม Amjoin ที่อยากทำตามความฝัน แต่โดนคุณพ่อกดดัน ที่ผ่านมาจูนแข่งขันมา 12 ครั้ง ไม่เคยชนะเลย ครั้งนี้ถ้าแข่งไม่ชนะ พ่อจะไม่สนับสนุนและจะต้องยอมกลับไปทำงานกับที่บ้าน
 พัศชนันท์ เจียจิรโชติ รับบท มายด์ (ชื่อจริง : ณัชชา ช่อวิชิต) นักศึกษาฝึกงานทีม Amjoin ที่เพิ่งได้เข้ามาทำงานใหม่แล้วถูกส่งไปให้สืบความลับหาข้อมูลของทีม Inviter สุดท้ายก็ได้ใช้ชีวิตร่วมกับทั้งสองทีม
 สิราษฎร์ อินทรโชติ รับบท ไต๋ (ชื่อจริง : ภัทรดิษฐ์ อมรชัยดี) กราฟิกดีไซเนอร์ทีม Inviter เป็นคนที่เกรงใจเพื่อนและเป็นคนที่ถูกส่งไปทีม Amjoin เพื่อไปเป็นสปาย แต่ความจริงไม่ค่อยอยากทำ ก่อนจะได้พบคำตอบของการทำงาน
 อภิวิชญ์ เรียร์ดอน รับบท บิ๊ว (ชื่อจริง : ปิตินันท์ พินิตบุตร) มาร์เก็ตติ้งทีม Inviter เป็นคนที่มีเท่าไหร่ก็ใส่เต็มที่ นิสัยก็เลยเป็นคนห่ามและเป็นคนพูดตรงๆ ถ้ามีสิ่งที่ตัวเองต้องการแล้วยอมแลกได้ทุกทาง
 ธิชา วงศ์ทิพย์กานนท์ รับบท ฝ้าย (ชื่อจริง : ภาวิดา สวัสเจริญ) วิศวกรซอฟต์แวร์ทีม Amjoin เป็นคนที่ตรงๆรู้สึกแบบไหนจะแสดงออกไปเลย ตรงๆ เหวี่ยงๆ เป็นคนรุ่นใหม่ที่รู้สึกว่าอยากจะมีอะไรเป็นของตัวเอง พร้อมใช้ทุกวิธีให้บรรลุเป้าหมาย
 ธนาภพ อยู่วิจิตร รับบท บัน (ชื่อจริง: ฉัตรบรรณ ลักษณะกุล) ครีเอทีฟดีไซเนอร์ทีม Amjoin เป็นคนแรงในระดับหนึ่ง เป็นคนที่รักเพื่อน เป็นคนมั่นใจ ติสท์ แต่งตัวหลากหลายสไตล์

 ตัวละครอื่น ๆ 
 ธันวา จำปาภา รับบท แทนไท วิสุทธิโชค นักธุรกิจผู้ก่อร่างสร้างตัวจากงานธุรกิจสตาร์ทอัพระดับยูนิคอร์นที่ประสบความสำเร็จเป็นอย่างมากอย่างแอปพลิเคชัน LIBRARY แอปรวมหนังสือจากทั่วโลกที่สามารถแปลเป็นภาษาอะไรก็ได้ในแอปเดียว นายทุน จัดงานธุรกิจสตาร์ทอัพ และจะมอบทุนจำนวนมากให้กับผู้แข่งธุรกิจสตาร์ทอัพที่ชนะ
 ญาณวุฒิ จรรยหาญ รับบท โต้  หัวหน้าเกมปืนเลเซอร์เพื่อนของ บอมบ์ ที่ได้รู้จักกันผ่านแอปพลิเคชันที่บอมบ์สร้าง
 ธกฤติ สมบัตินันท์ รับบท พนักงานฟรีแลนซ์ ทีม Amjoin 
 กันตพล ดวงดี รับบท พนักงานฟรีแลนซ์ ทีม Amjoin 
 นฤธรรม สุขรักขกะ รับบท สมภพ สุทธิพินโยกุล นักธุรกิจนายทุนใหญ่ ที่มอบเงินทุนจำนวนนึงแก่ Inviter 
 จุฑารัตน์ บุญจินดามณี รับบท แอน เลขาของแทนไท ผู้คอยช่วยจัดการธุรกิจให้

 เพลงประกอบภาพยนตร์ 
 "Keep Going" (App War Version) ขับร้องโดย บูม บูม แคชKeep Going เพลงประกอบภาพยนตร์เรื่อง App War แอปชนแอป

การออกฉาย
 โรงภาพยนตร์ 
ภาพยนตร์เปิดตัวด้วยรายได้ 1.3 ล้านบาท รวมกับรายได้รอบพิเศษวันพุธเป็น 2.02 ล้านบาท หลังจากครบสัปดาห์แรกภาพยนตร์ทำราย 8.64 ล้านบาท และปิดโปรแกรมการฉายไปด้วยรายได้ 17.8 ล้านบาทสรุปรายได้หนังสัปดาห์สุดท้าย
 โฮมมีเดีย 
วันที่ 3 พฤษภาคม พ.ศ. 2562 ได้เผยแพร่ภาพยนตร์ให้ได้ชมแบบออนไลน์ทางเว็บไซต์ Monomax

รางวัล
ปีผู้มอบรางวัลสาขาที่เข้าชิงผลการตัดสิน2562รางวัลภาพยนตร์แห่งชาติ สุพรรณหงส์ ครั้งที่ 28ผู้กำกับภาพยนตร์ ยอดเยี่ยม (ยรรยง คุรุอังกูร) นักแสดงนำหญิงยอดเยี่ยม (วริศรา ยู) นักแสดงสมทบหญิงยอดเยี่ยม (พัศชนันท์ เจียจิรโชติ) ถ่ายภาพยอดเยี่ยม (ภาเกล้า จิรจังกูลกุล) ลำดับภาพยอดเยี่ยม (บริษัท ฟูลเฮาส์) บันทึกเสียงยอดเยี่ยม (บริษัท กันตนา) ออกแบบเครื่องแต่งกายยอดเยี่ยม (ปวเรศ วงศ์อร่าม) กำกับศิลป์ยอดเยี่ยม (เต้ย จารุวาทีกุล) คมชัดลึก อวอร์ด ครั้งที่ 15ผู้กำกับภาพยนตร์ไทย ยอดเยี่ยม (ยรรยง คุรุอังกูร) นักแสดงนำหญิง ยอดเยี่ยม (วริศรา ยู) รางวัลชมรมวิจารณ์บันเทิง ครั้งที่ 27ภาพยนตร์ ยอดเยี่ยม ผู้กำกับยอดเยี่ยม (ยรรยง คุรุอังกูร) นักแสดงนำชายยอดเยี่ยม (ณัฏฐ์ กิจจริต) นักแสดงนำหญิงยอดเยี่ยม (วริศรา ยู) นักแสดงสมทบชายยอดเยี่ยม (สิราษฏร์ อินทรโชติ) นักแสดงสมทบหญิงยอดเยี่ยม (พัศชนันท์ เจียจิรโชติ) บทภาพยนตร์ยอดเยี่ยม (ภูวนิตย์ ผลดี, สุทธิพงศ์ พรรธนาลัย, รังสิมา อัคราวิวัฒน์) ลำดับภาพยอดเยี่ยม (บริษัท ฟูลเฮ้าส์ โปรดักชั่น จำกัด) ออกแบบงานสร้างยอดเยี่ยม (เต้ย จารุวาทีกุล) ดนตรีประกอบยอดเยี่ยม (ชัพวิชญ์ เต็มนิธิกุล) สมาคมผู้กำกับภาพยนตร์ไทย ครั้งที่ 9ภาพยนตร์ยอดเยี่ยม ผู้กำกับยอดเยี่ยม (ยรรยง คุรุอังกูร) นักแสดงนำหญิงยอดเยี่ยม (วริศรา ยู) นักแสดงสมทบหญิงยอดเยี่ยม (พัศชนันท์ เจียจิรโชติ) นักแสดงสมทบชายยอดเยี่ยม (สิราษฏร์ อินทรโชติ) บทภาพยนตร์ยอดเยี่ยม (ภูวนิตย์ ผลดี, สุทธิพงศ์ พรรธนาลัย, รังสิมา อัคราวิวัฒน์) รางวัลสตาร์พิคส์ ครั้งที่ 16สาขานักแสดงนำชายยอดเยี่ยม (ณัฏฐ์ กิจจริต) สาขานักแสดงนำหญิงยอดเยี่ยม (วริศรา ยู) สาขานักแสดงสมทบชายยอดเยี่ยม (สิราษฎร์ อินทรโชติ) สาขากำกับภาพยอดเยี่ยม (ภาเกล้า จิระอังกูรกุล) สาขาลำดับภาพยอดเยี่ยม (รัชพันธุ์ พิศุทธิ์สินธพ, เฉลิมเกียรติ แซ่หย่อง, ธีรภัทร เจริญภักดี, มานุสส วรสิงห์, อาทิตย์ เคนชมพู) สาขาออกแบบงานสร้างยอดเยี่ยม (เต้ย จารุวาทีกุล)